Аԥснытәи асасааирҭақәа реиҳарак ахәԥсақәа шьҭырхит аԥхынтәи аԥсшьараамҭазы
16:00 31.01.2022 (ирҿыцуп: 22:53 31.01.2022)
© Sputnik / Томас ТхайцукОтдых в Абхазии
© Sputnik / Томас Тхайцук/
Иаагәоуҭартә ихалеит еиҳарак аеконом-сегменти VIP-класси иртәу аргыларақәа рыхәԥсақәа.
АҞӘА, ажьырныҳәа 31 – Sputnik. Аԥсны аԥхынтәи аԥсшьара ахә еиҳахоит ҳәа аанацҳауеит Атуроператорцәа рассоциациа асаит. Аԥснытәи асасааирҭақәа реиҳарак ахәԥсақәа шьҭырхит аԥхынтәи аԥсшьараамҭазы. Ажьырныҳәа анҵәамҭазы заанаҵтәи атурқәа рыҭира арбагақәа ииасыз ашықәс иадкыланы бжьаратәла 20% - 100% еиҳахеит.
26 Ажьырныҳәа, 17:05
Асасааирҭақәа аԥхынтәи атурқәа рыхәқәа 20% - 40% ирыцырҵеит ииасыз ашықәс иаҿырԥшны. Ахәқәа рышьҭаҵра зыхҟьогьы абылтәы, афатәаалыҵ, егьырҭ амаҵзурақәа рыхәқәа реизҳара ауп. Хаз игоу асасааирҭақәак 2021 шықәсазтәи ахәқәа нрыжьит ма имаҷӡаны ирыԥсахит. Аиҳарак иаагәоуҭартә ихалеит аеконом-сегменти VIP-класси иртәу ахыбрақәа рыхәԥсақәа.
Аԥсны аԥсшьара еиҳа иалыркаауеит урыстәылатәи атәылауаҩшәҟәы ала атәыла алалара, алаҵақәеи ПЦР-тестқәа рҭахымзаара, "имцҳауа" ахәқәа, асасааирҭа ҿыцқәа раартра инарыдҳәаланы.
Урыстәылатәи аԥсшьарҭатә џьармыкьа Египети егьырҭ ахырхарҭақәеи ахьазыхынҳәыз аԥснытәи асасааирҭақәа рзы заанаҵтәи аҿаҵарақәа ахәқәа рыгдмырхеит. Аҟазауаа ишырҳәо ала заанаҵтәи аҿаҵараан ахәԥсақәа агзырхаз жәабаҟа сасааирҭа роуп. Убри аан иреиҳаӡоу ахәгырхара 15% роуп иҟоу, уигьы зырхынҳәра ҟамло атариф азы.
Аԥарагырхаратә система аламҵәара зыдҳәалоу аклиентцәа радыԥхьалара астратегиа аԥсахроуп. Аргыларақәак зынӡа атуроператорцәа акциақәа рзыҟарымҵо иалагеит, ишиашоу аҭирақәа рахь иахьиасыз азы.
Аԥсны аԥхынтәи аԥсшьара ҿазҵо урыстәылаа реиҳараҩык рҭахрақәа уаанӡатәи аҭахрақәа ишреиԥшу иаанхеит. Еиҳарак агәаҳәара амоуп Гагра, анаҩс – Пицунда.
Алхра арҭоит апансион нагӡа удызгало аҭаацәаратә формат иатәу асасааирҭақәа. Арҭ рҩызцәа аԥсшьаҩцәа 7 - 14 у/ҽ. аԥсшьара аҿарҵоит. Убри аан азхьаԥшра арҭоит аинфраструктуреи ахҳәаа бзиақәеи.